Anca Serea a luat decizia radicală de a-și retrage fiica în vârstă de 4 ani de la grădiniță. Vedeta a explicat motivul pentru care a luat această hotărâre, mai ales că fiica sa se înțelegea cu greu cu copiii de vârsta ei. Micuța Leah a fost înscrisă în regimul de învățământ preșcolar pentru doar 6 luni.
Anca Serea, mamă a șase copii, reușește să își mențină și o carieră profesională activă. Din 2015, este căsătorită cu Adi Sînă, împreună având patru copii: două fete, Ava și Leah, și doi băieți, Noah și Moise. Din relația anterioară cu Filip Poplingher, are doi copii, Filip și Sarah.
Soția lu Adi Sînă a încercat să-și integreze fiica în colectivitate timp de jumătate de an, dar a decis să o retragă de la grădiniță. Acum, Leah are profesor acasă și participă la diverse activități educative.
„Nu merge la grădiniță deocamdată, are 4 ani și ceva, a mers. Este o opțiune personală deocamdată, se pregătește acasă, are o profesoară, are o educatoare, are clubul de dans, deocamdată nu merge în comunitate. (…)
Consider că niciun copil nu este suficient de pregătit să fie despărțit de mama lui în primul rând și cred că de aceea îi facem ca să petrecem mai mult timp cu ei. Adică dacă nu ai cu cine să-l lași acasă, da, e clar că este o soluție bună creșă. Am încercat, Leah a mers vreo jumătate de an, dar nu, consider că ei îi este mai bine acasă, lângă mine”, a dezvăluit Anca Serea pentru jurnaliștii de la unica.ro.
Vedeta a mai precizat că fiica sa și a lui Adi Sînă vorbește mai mult în engleză, ceea ce a îngreunat integrarea ei în colectivitate.
„Leah este un copil foarte independent, foarte inteligent, are 4 ani și jumătate, recunoaște toate literele, toate cifrele, aproape că a început să citească, are niște progrese semnificative, dar ea vorbește limba engleză mai mult și mai puțin română. Comunică mai mult în engleză și i-a fost greu să zicem așa să se înțeleagă cu copiii de vârsta ei, care vorbeau românește”, a mai spus Anca Serea.
Mai mult, Anca Serea își dorește ca fiica ei să studieze în limba română, deși Leah vorbește predominant engleză.
„Nu am luat vreo hotărâre acum sincer, dacă va urma o programă în limba engleză sau în română, aș vrea totuși în română să studieze că aici trăim și așa mi se pare corect, dar nu am pus niciun fel de presiune. Toți copiii noștri au mers cam de pe la 4 ani la grădiniță, de aceea nu e nicio presiune nici cu ea, draga de ea”, a încheiat vedeta.